જંગલ બુકની ટીવી-સિરીઝે આપણે ત્યાં સાબિત કરેલું કે ઍનિમેટેડ કાર્યક્રમ એટલે માત્ર બાળકોનું જ મનોરંજન નહીં. હવે આ નવી ‘ધ જંગલ બુક’એ ફરી વાર મત્તું માર્યું છે કે એ પર્ફેક્ટ ફૅમિલી વેકેશન એન્ટરટેઇનર છે. એ જોયા પછી તમને વાંદરાની કે પછી ખુદ માણસોની બીક લાગવા માંડે તો નવાઈ નહીં. તેમ છતાં મોગલીની જેમ તમને આ જંગલ છોડીને જવાની ઇચ્છા નહીં થાય. હવે આશા રાખીએ કે ડિઝની મોગલીની આખી સિરીઝ ચલાવે અને આમ જ જલસો કરાવતા રહે.